CELEX: C2005/106/65
Language: sl
Date: 2005-04-30 00:00:00
Title: Zadeva T-62/05: Tožba Lotto Sport Italia S.p.A. proti Uradu za usklajevanje na notranjem trgu (znamke in modeli), vložena dne 15. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/31
            
         Tožba Lotto Sport Italia S.p.A. proti Uradu za usklajevanje na notranjem trgu (znamke in modeli), vložena dne 15. februarja 2005
   (Zadeva T-62/05)
   (2005/C 106/65)
   Jezik postopka: angleščina
   Lotto Sport Italia S.p.A., s sedežem v Trevisu (Italija), ki ga zastopata S. Feltrinelli in G. Brogi, lawyers, je dne 15. februarja 2005 na Sodišču prve stopnje Evropskih skupnosti vložil tožbo proti Uradu za usklajevanje na notranjem trgu (znamke in modeli).
   Lotos Brillen Vertriebs-Gmbh, s sedežem v Eisingenu (Nemčija), je bil tudi stranka v postopku pred Odborom za pritožbe.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo četrtega Odbora za pritožbe z dne 7. oktobra 2004 v zadevi R 572/2003-4;
            
         
               —
            
            
               razglasi, da prijavljene znamke, kolikor se nanaša na blago iz razreda 9, in sicer „športna očala, ki niso narejena iz dragega materiala“, ni mogoče zamenjati z nasprotno ZS št. 610 642 in mednarodno znamko št. 447 179;
            
         
               —
            
            
               naloži povračilo stroškov teh postopkov.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               Lotto Sport Italia S.p.A.
            
         
               Znamka Skupnosti, ki je predmet prijave:
            
            
               Figurativna znamka „Lotto“ za blago iz razreda 3, 9 in 16 (očala, okvirji za očala, etuiji za očala, verižice za očala, vrvice za očala, leče za očala, daljnogledi (optični, …)) — prijava št. 1 443 183
            
         
               Imetnik znamke ali znaka, navajanega v postopku z ugovorom:
            
            
               Lotos Brillen Vertriebs-Gmbh
            
         
               Znamka ali znak, navajan v postopku z ugovorom:
            
            
               Mednarodna besedna znamka in znamka Skupnosti „Lotos“ za blago iz razredov 9, 14 in 18 (optični aparati in instrumenti; očala; okvirji za očala, še posebej kovinski; plemenite kovine in njihove zlitine, usnje in umetno usnje; …) — ZS registracija št. 610 642
            
         
               Odločba Oddelka za ugovore:
            
            
               Zavrnitev prijave znamke za izpodbijano blago, tj. blago iz razreda 9
            
         
               Odločba Odbora za pritožbe:
            
            
               Zavrnitev pritožbe
            
         
               Tožbeni razlog:
            
            
               Kršitev člena 8(1)(b) Uredbe Sveta št. 40/94